‘विज्ञान लाता है जीवन में बेहतर बदलाव’
साइंसकी समझ ही आपके जीवन को बेहतर बनाता है। सकारात्मक बदलाव के लिए अपने आसपास को बेहतर बनाने के लिए आप प्रयोग करने में विश्वास रखते हैं। इसका असर यह होता है कि आपका जीवन लगातार सही दिशा में अग्रसर हो जाता है। फुलवारीशरीफ स्थित डीएवी वाल्मी कॉम्प्लेक्स में ये बातें रीडर डॉ. प्रो. नागेंद्र तिवारी ने कहीं। उन्होंने बच्चों द्वारा बनाए गए स्पीड ब्रेकर, बिजली जेनरेटर, परिवहन में चुंबक के प्रयोग, हाइड्रोलिक क्रेन, आदर्श गांव, आधुनिक गांव पर सवाल पूछे। स्कूल में पांचवीं से नौवीं के विद्यार्थियों के लिए डॉ. सीवी रमण साइंस एक्जीबिशन का आयोजन किया गया है। इसमें स्कूल के 70 छात्र-छात्राएं भाग ले रही हैं। एक्जीबिशन का मुख्य आकर्षण गर्भ में शिशु का विकास, बिना मिट्टी की खेती, डायलिसिस का तरीका, वैक्यूम क्लीनर, फ्लाइंग रोबोट रहा। इस अवसर पर मुख्य अतिथि प्रो. नगेंद्र तिवारी, विशेष अतिथि डीएवी के सहायक क्षेत्रीय निदेशक इंद्रजीत राय, स्कूल के प्रिंसिपल कुंवर जी सिन्हा उपस्थित थे।
hin_Deva hin_Deva